b'\n_START_ARTICLE_\nFunkcionalna hrana\n_START_SECTION_\nZgodovina\n_START_PARAGRAPH_\n\xc5\xbde pred pribli\xc5\xbeno 2500 leti je Hipokrat izrekel: "Naj bo hrana zdravilo in zdravilo hrana."_NEWLINE__NEWLINE_V za\xc4\x8detku 20.stoletja je obogatitev hrane z vitamini in minerali prispevala k odpravi dolo\xc4\x8denih bolezni, npr.rahitis, beri-beri, gol\xc5\xa1avost,..._NEWLINE__NEWLINE_Termin funkcionalna hrana pa se je prvi\xc4\x8d pojavil na Japonskem sredi 80.let prej\xc5\xa1nega stoletja, do danes je Japonska edina dr\xc5\xbeava v kateri imajo posebne zakonske regulative za funkcionalno hrano, ki se imenuje FOSHU (Foods for Specifided Health Use)._NEWLINE__NEWLINE_Nutracevtiki so podoben izraz kot funkcionalna hrana, sestavljeni iz besed nutrition-prehrana in pharmaceutical-farmacevtski. Nutracevtiki so izdelki, ki so jim dodali zdravilne sestavine.\n_START_SECTION_\nZnanstvene trditve o delovanju\n_START_PARAGRAPH_\nV Evropi trditve na \xc5\xbeivilih ureja UREDBA (ES) \xc5\xa1t. 1924/2006 o prehranskih in zdravstvenih trditvah na \xc5\xbeivilih, za izvajanje katere je zadol\xc5\xbeena Evropska agencija za varnost prehrane (EFSA) v Parmi._NEWLINE_V Ameriki FDA (Food and Drug Administration) lo\xc4\x8di dve vrsti trditev napisanih na etiketah. Prve so\xc2\xa0\xc2\xbbzdravstvene trditve\xc2\xab, katere zagotavljajo da bo dodana sestavina zmanj\xc5\xa1ala mo\xc5\xbenost nastanka bolezni. Druge pa so\xc2\xa0\xc2\xbbstrukturne/funkcionalne trditve\xc2\xab, ki zagotavljajo da bo dodana sestavina v izdelku pomagala strukturi telesa(kot je skelet) ali izbolj\xc5\xa1ala neko funkcijo telesa(npr.krvo\xc5\xbeilni sistem). FDA regulira funkcionalno hrano po pravilih za konvencionalno hrano. Pravila predpisujejo, da mora biti dodana sestavina ali GRAS(generaly recognized as safe)-splo\xc5\xa1no prepoznana kot varna ali pa mora biti odobrena s strani FDA. Nekatere trditve na etiketah pa niso v pristojnosti FDA, zato morajo biti opremljene z opozorilom: "These statements have not been evaluated by the Food and Drug Administration. This product is not intended to diagnose, treat, cure or prevent any disease."(V prevodu: Te trditve niso bile potrjene s strani FDA. Ta izdelek ni namenjen diagnistificiranju, zdravljenju ali prepre\xc4\x8devanju bolezni.) Vendar so tak\xc5\xa1na opozorila pogostej\xc5\xa1a pri prehranskih dopolnilih kot pri funkcionalni hrani.\n_START_SECTION_\nNajpogostej\xc5\xa1i dodatki za funkcionalno hrano:\n_START_PARAGRAPH_\n- vitamini,_NEWLINE__NEWLINE_-minerali,_NEWLINE__NEWLINE_-ma\xc5\xa1\xc4\x8dobne kisline,_NEWLINE__NEWLINE_-prehranske vlaknine,_NEWLINE__NEWLINE_-probiotike, prebiotiki,_NEWLINE__NEWLINE_-fitosteroli,_NEWLINE__NEWLINE_-flavonoidi,_NEWLINE__NEWLINE_-fitosteroli,_NEWLINE__NEWLINE_-karotenoidi.'